चल समारोह नगर के रामपुरा नाका स्थित बालाजी मंदिर से प्रारंभ हुआ। चल समारोह में मुख्य आकर्षण का केंद्र गो रक्षा, गो सेवा, बैलगाड़ी पे भगवान श्रीकृष्ण की आकर्षक झांकी, कांतिकारियों की आकर्षक झांकिया, लड्ढू गोपाल का रथ, मालवा लोक नृत्य, 4 अखाड़े वानर सेना सहित बैंड बाजों एवं ढोल ढमाकों की धुन पर नृत्य करते युवा मुख्य आकर्षण का केंद्र थे। चल समारोह रामपुरा नाका से बद्री विशाल मंदिर, चौपड़ गट्टा, सदर बाजार, विजय स्तंभ, सब्जी मंडी, जुनासाथ कार्नर एवं बस स्टैंड होते हुए अन्नपूर्णा मंदिर पर आकर समाप्त हुआ। इस दौरान काफी संख्या में नगरवासियों ने जगह जगह पुष्पवर्षा कर स्वागत किया।